PATVIRTINTA

Vaikų ir jaunimo klubo „Verdenė“

2017 m. gruodžio 19 d.

direktoriaus įsakymu Nr. V-111

**TECHNOLOGIJŲ KONKURSO – PARODOS „ATRASK KITŲ TAUTŲ KOSTIUMĄ“ NUOSTATAI**

**I. BENDROSIOS NUOSTATOS**

1. Skirtingų tautų papročius, pasaulėjautą ir grožio supratimą iškalbingiausiai liudija jų drabužiai. Kiekvienos šalies tautiniuose drabužiuose įaustas tautinis paveldas, papročiai, gyvensenos ypatumai, šalies grožis. Susipažindami su kitų tautų tradicijomis, jų vertybėmis, kostiumu, vaikai plečia kultūrinį akiratį ir savo gebėjimus. Vaikų ir jaunimo technologijų konkurso – parodos „Atrask kitų tautų kostiumą“ (toliau – Konkursas – paroda) nuostatai reglamentuoja konkurso tikslus, dalyvius, organizavimo tvarką, konkurso – parodos laimėtojų nustatymo ir dalyvių apdovanojimo tvarką. 2. Konkursą – parodą organizuoja Vilniaus vaikų ir jaunimo klubo „Verdenė“ direktoriaus pavaduotoja, technologijų mokytoja Jūratė Sinkevičienė, technologijų mokytoja Alina Lukšėnienė, VGTU parodų kuratorė Sigutė Urbonavičienė. Partneris – Lietuvos mokinių neformaliojo švietimo centro Pilietinio ugdymo skyrius.

**II. KONKURSO TIKSLAS IR UŽDAVINIAI**

3. ***Pagrindinis konkurso tikslas*** – plečiant vaikų ir jaunimo akiratį, supažindinti su kuo įvairesnėmis pasaulio tautomis, jų kostiumais. Skatinti plačiau pažinti savo tautinį rūbą, jo svarbiausias ypatybes ir raidą, sąsajas bei skirtumus lyginant su kitomis kultūromis.

4. ***Uždaviniai:***

4.1. gilinti etninės kultūros žinias, skatinti labiau domėtis tautiniu kostiumu – tautos ir valstybės

simboliu, jo prigimtimi;

4.2. per tautinio kostiumo specifiškumą ir tradicijas geriau pažinti kitų tautų įvairovę ir savitumą;

4.3. ugdyti mokinių kūrybiškumą, technologines ir bendrąsias kompetencijas kuriant įvairių tautų

kostiumus;

4.4. puoselėti vaikų ir jaunimo vertybines nuostatas per konkurso temos atskleidimą.

**III. KONKURSO – PARODOS SĄLYGOS**

1. Konkurse – parodoje gali dalyvauti Lietuvos bendrojo ugdymo mokyklų, formalųjį ugdymą

papildančių, neformaliojo švietimo įstaigų, profesinio rengimo centrų mokiniai, vaikų ir jaunimo klubų ir kt įstaigų ugdytiniai nuo 7 metų iki 29 metų.

Skiriamos konkurso dalyvių grupės:

I amžiaus grupė – 7–11 m.;

II amžiaus grupė – 12–29 m.

6. Technologijų kūrybiniai darbai (pasirinktos šalies tautinis kostiumas ar jo dalys) gali būti atlikti laisvai pasirinkta technika (siuvimas, siuvinėjimas, vėlimas, lipdymas, gaminiai iš floristinių medžiagų ir kt.). Galimi individualūs ir kolektyviniai darbai. Darbai turi būti kūrybingi ir estetiški. Darbų skaičius ribojamas: kiekvienas mokytojas gali pristatyti ne daugiau dešimt kūrybinių darbų. Organizatoriai pasilieka teisę neeksponuoti nekokybiškų, neestetiškų darbų.

7. Pristatant darbus į konkursą – parodą prie kiekvieno darbo prašome pridėti atspausdintą dalyvio anketą (2 priedas).

**IV. KONKURSO – PARODOS ORGANIZAVIMAS**

8. Iki **2018 m. kovo 5** **d.** Konkurso – parodos dalyviai registruojasi el. paštu: verdenesklubas@yahoo.com. atsiųsdami užpildytą dalyvių sąrašą (1 priedas) arba tel. (8 5) 2468040, 864771860.

9. Iki **2018 m. kovo 20 d.** darbai su užpildytomis dalyvio anketomis (2 priedas) pristatomi adresu: Vilniaus vaikų ir jaunimo klubas „Verdenė“, Ukmergės g. 221, Vilnius.

10. Darbų parodos:

**Kovo 26 d. – balandžio 30 d.** Vilniaus vaikų ir jaunimo klube „Verdenė“.

**Gegužės 2–30 d.** (data bus tikslinama) Vilniaus Gedimino technikos universiteto bibliotekoje Galerijoje A (Saulėtekio al. 14, Vilnius).

**Birželio 4–22 d.** geriausių darbų paroda Lietuvos mokinių neformaliojo švietimo centre (Centriniuose arba III rūmuose).

**V. KONKURSO – PARODOS DARBŲ VERTINIMAS IR APDOVANOJIMAS**

11. Konkurso – parodos darbus vertins vertinimo komisija, sudaryta iš konkurse nedalyvaujančių kompetetingų specialistų ir patvirtinta Vilniaus vaikų ir jaunimo klubo „Verdenė“ direktoriaus įsakymu. Komisija išrinks po 3 labiausiai vertinimo kriterijus atitinkančius kūrybinius darbus iš kiekvienos amžiaus grupės.

12. Pagrindiniai vertinimo kriterijai: temos atitikimas, darbo originalumas, atlikimo technika ir estetika.

13. Nugalėtojai bus apdovanoti padėkos raštais, partnerio dovanėlėmis. Mokytojai bus apdovanoti padėkomis.

**VI. BAIGIAMOSIOS NUOSTATOS**

14. Konkurso nugalėtojai bus skelbiami tinklalapyje [www.verdenesklubas.lt](http://www.verdenesklubas.lt).

15. Pateikdami darbus, konkurso dalyviai visam autorių teisių apsaugos laikotarpiui neatlygintinai suteikia konkurso organizatoriams neišimtines teises atgaminti, išleisti, viešai skelbti, platinti konkursui pateiktus darbus ar jų kopijas, renginio metu darytas nuotraukas Lietuvoje ar užsienyje.

16. Kūrybinius darbus reikės atsiimti patiems pasibaigus parodai 2018 m. birželio 26 dieną Vilniaus vaikų ir jaunimo klube „Verdenė“ (Ukmergės g. 221). Organizatoriai eksponatų nesiunčia.

17. Konkursui pateikti darbai negali būti nukopijuoti – už autoriaus teisių pažeidimus pagal galiojančius teisės aktus atsako darbus sukūrę Konkurso dalyviai.

18. Dalyvavimas šiame konkurse reiškia autoriaus sutikimą su visomis Konkurso sąlygomis.

Konkursą – parodą koordinuoja Jūratė Sinkevičienė, tel. (8 5) 2468040, 864771860, el. paštas jurate.sinkeviciene@gmail.com

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

TECHNOLOGIJŲ KONKURSO–PARODOS

**„ATRASK KITŲ TAUTŲ KOSTIUMĄ“**

Dalyvių sąrašas

------------------------------------------------------------------------------

(įstaigos pavadinimas)

|  |  |  |  |  |
| --- | --- | --- | --- | --- |
| Eil. Nr. | Mokinio vardas, pavardė, klasė | Darbo pavadinimas | Parengusio mokytojo  vardas, pavardė | Mokytojo el. pašto adresas, telefonas |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 priedas

**DALYVIO ANKETA**

|  |  |
| --- | --- |
| **Darbo autoriaus(ių) vardas, pavardė** |  |
| Amžius |  |
| **Darbo pavadinimas** |  |
| Ugdymo įstaigos pavadinimas |  |
| Mokytojo vardas, pavardė |  |

Dalyvio anketa pildoma Times New Roman 14 šriftu.